Document ID: /roh_data/filtered/fineweb-2-filterrobots_roh.jsonl.gz/53494

La rauba rimnada vegn zavrada e distribuida directamain ad umans pertutgads da la povradad ed ad instituziuns socialas en Svizra. Dai giu Voss pachet gratuitamain al spurtegl da posta. Vus survegnis là er etichettas prestampadas.
Tge tutga en in pachet?
Mettai en Voss pachet sulettamain victualias che na van betg en mal u artitgels d'igiena e da tualetta. Las victualias duessan esser conservablas anc almain sis mais. Ultra da quai s'adattan artitgels d'igiena e products per la tgira da la bucca e dals dents sco pasta da dents, barschuns da dents e fil dental. Products per l'ensolver sco müeslis, mel d'avieuls, confitura ed ovomaltina èn medemamain fitg tschertgads. En Voss pachet pudais Vus per exempel era metter té, zutger, ieli e ris.
Vus pudais er gidar cun in pachet online sin www.2xweihnachten.ch.